Dissipline - Laerskool Elspark
Sê altyd asseblief en dankie.
Toon respek teenoor jou maats en onderwysers.
Sorg dat jy altyd netjies lyk gedurende skooltyd en op wedstryddae.
Seuns se hare moet kort en netjies wees. Geen style.
Dogters se hare moet netjies wees, en met die korrekte haarrekkies vasgemaak word. Groet enige persoon op die terrein. Dit is net goeie maniere.
Hou die skool netjies en skoon. Dit is jou skool ook.
Groet enige persoon op die terrein. Dit is net maniere.
Vrydagdrag is 'n blou kort broek en jou wit LO hempie.
Werk saam in die klas deur te luister as jou onderwyser vir jou 'n opdrag gee.
Hou jou tong, hande en voete van ander kinders af.
Neem asb. kennis van die nuwe skoolreël: Geen wieletjie tasse vanaf 2018. Daarom versoek ons dat u dit nie aankoop nie.
BEGIN- EN VERLAATTYD, TERREIN EN FIETSE
Geen leerling mag binne die skoolterrein met 'n fiets ry nie.
Nadat 'n leerling sy/haar fiets in die fietsloods gebêre het, mag hy/sy nie weer daarheen terugkeer voor die einde van die skooldag nie. Niemand word gedurende die dag in die fietsloods toegelaat nie.
Klaswisseling moet ordelik plaasvind.
Geen luidrugtige geskree of gehardloop op die stoepe word toegelaat nie.
Geen leerling word tydens pouses in die klasse toegelaat sonder toesig deur 'n personeellid nie.
Geen leerling word pouses, voor of na skool by die motors toegelaat nie.
Snoepie-aankope mag nie gedurende onderrigtye plaasvind nie.
Tydens byeenkomste in die skoolsaal en lapa moet leerlinge ordelik en stil wees. Die instap en verdaging tydens byeenkomste moet ook ordelik en stil plaasvind.
Geen leerlinge word in personeel kleedkamers toegelaat nie.
Geen leerlinge sonder toesig mag by of op die dak van die sportshuis wees nie.
Die gedeeltelike of algehele kleur van hare by dogters word nie toegelaat nie.
Geen haarversierings met haarverlengings of enige ander vals hare word toegelaat nie (insluitende kulturele haarvlegsels).
Geen juweliersware mag gedra word nie, behalwe vir horlosies, seëlringe, en oorkrabbertjies (indien daar gaatjies in ore is – slegs een gaatjie onderaan elke oor).
Geen ringe (lyfringe soos neusringe, tongringe ens.) wat deur enige liggaamsdeel strek mag gedra word nie.
Tydens Sivvie-dag (gewone kleredrag) geld alle skoolreëls steeds behalwe grimering en juweliersware.
Seuns mag geen juweliersware dra nie, behalwe vir polshorlosies (geen gaatjies in die ore word toegelaat nie).
Seuns se hare moet: * Kort agter en langs die kante wees. * Dit mag nie in die oë, oor die ore of oor die kraag hang nie. * Die "step" of "undercut" word nie toegelaat nie. * Die hare moet met 'n egalige insnyding gesny word. * Sekere areas van haaroppervlakte waar die lengte drasties verskil, word verbied.
Seuns mag geen jel aan hulle hare aanbring nie.
Tydens Sivvie-dag (gewonde kleredrag) geld alle skoolreëls steeds behalwe die jel-reël.
Leerlinge moet die amptelike skooldrag eerbiedig.
Geen leerling mag 'n item neem wat nie aan hom/haar behoort nie.
VLOEK, LEERSTOF, DRANK EN GEDRAG (INSLUITEND ENIGE VORM VAN OKKULTISME)
Geen leerlinge mag onwelvoeglike leesstof, prente, tekeninge of foto's in sy/haar besit hê nie.
Geen leerling mag alkoholiese drank drink, dwelms gebruik of rook nie.
Geeneen van die middele mag in 'n leerling se besit gevind word nie. Niemand mag handeldryf met hierdie middels nie! Wanneer leerlinge buite skoolverband aan hierdie oortredings skuldig gevind word, sal dit ook as strafbaar gereken word in die belang van die skool se naam en die leerling se welsyn.
Wanneer 'n leerling wat buite die skoolterrein beweeg, in skooldrag geklee is, moet sy/haar gedrag steeds volgens die skoolreëls van Laerskool Elspark wees. Dit geld ook vir leerlinge wat met die bus ry.
Geen leerling mag gedurende klastyd onnodig rondloop nie. Indien 'n leerling gestuur word mag niemand anders hom/haar vergesel nie, tensy 'n personeellid dit versoek met 'n kaartjie.
Indien 'n leerling afwesig was, moet hy/sy op die eerste dag na die afwesigheid 'n brief van sy/haar ouers of mediese dokter aan die voogonderwyser oorhandig waarin die rede vir die afwesigheid uiteengesit word. ('n Mediese sertifikaat kan deur enige opvoeder vereis word.)
Ouers voltooi asb. bladsy 22 in die dagboek.
Geen leerling mag in, of direk om die skoolterrein, vir eie wins handel dryf sonder dat dit as 'n skoolaktiwiteit onder toesig van die personeellede plaasvind nie.
Bende vorming word nie op die skoolterrein toegelaat nie.
Geen messe, wapens, ammunisie of enige gevaarlike voorwerpe word op die skoolterrein toegelaat nie. Hierby word ook die besit en afvuur van vuurwerke by die skool verbied.
Die klim-en-klouterapparaat is buite perke sonder toesig van 'n personeellid.
Geen leerling mag in enige boom klim, takke afbreek of plante/blomme op die skoolterrein beskadig nie.
Geen tasse of enige ander voorwerpe mag van die eerste of tweede verdieping afgegooi of laat val word nie.
Die ronddra van krieketkolwe en hokkiestokke, of enige ander sporttoerusting gedurende die skooldag is verbode. Sodanige toerusting word voor skool in die registerklas gelaat vir gebruik tydens buitemuurse aktiwiteite.
Tydens skoolure (pouses uitgesluit) moet 'n leerling wat in besit is van 'n selfoon dit afgeskakel hou.
Siek leerlinge en/of leerlinge wat klagtes het word deur die skoolkantoor hanteer en ouers moet deur die kantoor reël om leerlinge tydens skoolure by die skool te kom afhaal.
Selfoonoproepe, van en na die leerlinge se selfoon, moet met toestemming van 'n personeellid plaasvind.
Enige onwelvoeglike materiaal hetsy video-, foto- of teksmateriaal ens. word verbied.
Musiektoestelle/klanktoestelle soos MP3's, CD spelers, iPod's, mag glad nie sigbaar of aangeskakel wees tydens skoolure nie.